Η συμμορία των δώδεκα

**Η συμμορία των δώδεκα** (αγγλ.: *Ocean's Twelve*) είναι αμερικανική κωμική περιπέτεια παραγωγής 2004, σε σκηνοθεσία Στίβεν Σόντερμπεργκ. Αποτελεί το δεύτερο μέρος της τριλογίας και όπως στην πρώτη ταινία πρωταγωνιστούν οι Τζορτζ Κλούνεϊ, Μπραντ Πιτ, Ματ Ντέιμον, Άντι Γκαρσία, Μπέρνι Μακ, Ντον Τσιντλ και η Τζούλια Ρόμπερτς, ενώ στο καστ προστίθενται οι Κάθριν Ζέτα-Τζόουνς, Βενσάν Κασέλ και Άλμπερτ Φίνεϊ. 

Το 2007 κυκλοφόρησε η τρίτη και τελευταία ταινία *[[Η συμμορία των δεκατριών]]* (Ocean's Thriteen).

## Πλοκή
Μετά την επιτυχημένη ληστεία των 160 εκατομμυρίων δολαρίων από τον αδίστακτο Τέρι Μπένεντικτ, ο Ντάνι Όσιαν και η συμμορία του νομίζουν ότι είναι ελεύθεροι και χωρίς μπλεξίματα με το νόμο. Μια μέρα όμως, ο Μπένεντικτ τους επισκέπτεται τον καθένα ξεχωριστά, αλλά δεν τους κάνει τίποτα. Απλά τους λέει ότι έχουν δύο εβδομάδες προθεσμία να του επιστρέψουν τα λεφτά. Η συμμορία ξαναενώνεται και γνωρίζοντας πως δεν μπορούν να κάνουν κάποιο κόλπο στις Ηνωμένες Πολιτείες αποφασίζουν να στραφούν προς την Ευρώπη. Ο Ράστι αποφασίζει να πάνε στο Άμστερνταμ, καθώς εκεί υπάρχει ένας τύπος που μπορεί να τους βοηθήσει, αλλά ο Ράστι δεν λέει στη συμμορία τον πραγματικό λόγο που θέλει να πάει εκεί.

Στην προσπάθειά τους να στήσουν το κόλπο που τους ζητήθηκε να κάνουν, ανακαλύπτουν πως κάποιος άλλος τους πρόλαβε. Συμπεραίνουν ότι αυτός ο κάποιος ήταν το πρόσωπο που είπε στον Μπένεντικτ την αλήθεια. Αργότερα η Ίζαμπελ Λαχίρι, όργανο της Europol, ερευνά τη ληστεία και βλέποντας τον τρόπο της απόπειράς τους, τους ανακαλύπτει. Η Ίζαμπελ και ο Ράστι "γνωρίζονται", καθώς οι δυο τους έχουν παρελθόν. Παρ' όλο που αποφασίζει να μην τους συλλάβει, τους προειδοποιεί να μην κάνουν τίποτα άλλο. Επίσης τους λέει ποιος είναι ο άνδρας που τους "έδωσε" στον Μπένεντικτ. Όταν τον ανακαλύπτουν, μαθαίνουν ότι αυτός προσεβλήθη όταν ο μέντοράς του, ο οποίος είναι ένας εξαιρετικός επαγγελματίας κλέφτης, του λέει ότι ο Ντάνι Όσιαν και η συμμορία του είναι καλύτεροι κλέφτες. Έτσι τους προκαλεί να κλέψουν κάτι και αν τα καταφέρουν θα τους δώσει τα λεφτά που χρειάζονται για να δώσουν στον Μπένεντικτ. Έτσι η συμμορία αρχίζει να καταστρώνει το σχέδιό της για την κλοπή και να προσέχουν την Ίζαμπελ, η οποία τους παρακολουθεί.

## Ηθοποιοί και Χαρακτήρες
### Η Συμμορία των 12
# Τζορτζ Κλούνεϊ στο ρόλο του *Ντάνι Όσιαν*
# Μπραντ Πιτ στο ρόλο του *Ράστι Ράιαν*
# Ματ Ντέιμον στο ρόλο του *Λάινους Κάλντγουελ*
# Μπέρνι Μακ στο ρόλο του *Φρανκ Κάτον*
# Έλιοτ Γκουλντ στο ρόλο του *Ρούμπεν Τίσκοφ*
# Σκοτ Κάαν στο ρόλο του *Τερκ Μαλόι*
# Κέισι Άφλεκ στο ρόλο του *Bίρτζιλ Μαλόι*
# Ντον Τσιντλ στο ρόλο του *Μπάσερ Ταρ*
# Καρλ Ράινερ στο ρόλο του *Σολ Μπλουμ*
# Έντι Τζέμισον στο ρόλο του *Λίβινγκστον Ντελ*
# Σαόμπο Κιν στο ρόλο του *Γιν*
# Τζούλια Ρόμπερτς στο ρόλο της *Τες Όσιαν*

### Άλλοι
* Άντι Γκαρσία στο ρόλο του *Τέρι Μπένεντικτ*
* Κάθριν Ζέτα-Τζόουνς στο ρόλο της *Ίζαμπελ Λαχίρι*
* Βενσάν Κασέλ στο ρόλο του *Φρανσουά Τουλούρ/The Night Fox*
* Άλμπερτ Φίνεϊ στο ρόλο του Γκασπάρ ΛεΜαρκ
* Έντι Λίζαρντ στο ρόλο του *Ρόμαν Νάιτζελ*
* Τσέρι Τζόουνς στο ρόλο της *Μόλι Σταρ/Κυρία Κάλντγουελ*
* Ρόμπι Κολτρέιν στο ρόλο του *Ματσούι*
* Μπρους Γουίλις υποδύεται τον εαυτό του
* Τόφερ Γκρέις υποδύεται τον εαυτό του

## Υποδοχή
### Εισπράξεις
Με προϋπολογισμό 110.000.000 δολάρια, η ταινία άνοιξε στην 1η θέση με 39,1 εκατομμύρια δολάρια το πρώτο σαββατοκύριακο. Οι εισπράξεις στην Αμερική έφτασαν τα 125,5 εκατομμύρια δολάρια ενώ στον υπόλοιπο κόσμο τα 237,2 εκατομμύρια δολάρια. Συνολικά απέφερε 362,7 εκατομμύρια δολάρια παγκοσμίως. Ήταν η 14η μεγαλύτερη εισπρακτική επιτυχία στην Αμερική και η 10η παγκοσμίως για το 2004.

### Κριτικές
Στην ιστοσελίδα συγκέντρωσης κριτικών Rotten Tomatoes, η ταινία έχει βαθμολογία αποδοχής 55% με βάση 188 κριτικές και μέση βαθμολογία 5,9/10. Η κριτική συναίνεση της ιστοσελίδας αναφέρει: «Ενώ κάποιοι έχουν βρει την τελευταία ταινία ληστείας γεμάτη αστέρια ως ένα διασκεδαστικό, λαμπερό όχημα για αστέρια, άλλοι δηλώνουν ότι είναι τεμπέλικη, αυτάρεσκη και παράλογη».Στο Metacritic, η ταινία έχει σταθμισμένο μέσο όρο βαθμολογίας 58 στα 100, με βάση 39 κριτικούς, υποδεικνύοντας «μικτές ή μέτριες κριτικές».

Το κοινό που συμμετείχε σε δημοσκόπηση του CinemaScore έδωσε στην ταινία μέσο βαθμό «B−» σε κλίμακα από A+ έως F, τον χαμηλότερο από όλες τις ταινίες του franchise του Ocean.

## Παραπομπές


## Εξωτερικοί σύνδεσμοι
* Επίσημη ιστοσελίδα
*

Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2004
Κατηγορία:Ταινίες παραγωγής Warner Bros.
Κατηγορία:Αμερικανικές αστυνομικές θρίλερ ταινίες
Κατηγορία:Αγγλόφωνες ταινίες
Κατηγορία:Αμερικανικές αστυνομικές κωμικές ταινίες
Κατηγορία:Ταινίες γυρισμένες στο Μονακό
Κατηγορία:Ταινίες γυρισμένες στην Ολλανδία
Κατηγορία:Ταινίες γυρισμένες στην Ιταλία
Κατηγορία:Ταινίες σε σκηνοθεσία Στίβεν Σόντερμπεργκ
Κατηγορία:Ταινίες γυρισμένες στη Φλόριντα
Κατηγορία:Ταινίες γυρισμένες στο Σικάγο
Κατηγορία:Ταινίες γυρισμένες στο Ατλάντικ Σίτι, Νιου Τζέρσεϊ
Κατηγορία:Ταινίες σίκουελ
Κατηγορία:Ταινίες τοποθετημένες στο Λας Βέγκας